CELEX: 62020CN0486
Language: fi
Date: 2020-10-01 00:00:00
Title: Asia C-486/20: Ennakkoratkaisupyyntö, jonka Ustavno sodišče Republike Slovenije (Slovenia) on esittänyt 1.10.2020 – Varuh človekovih pravic Republike Slovenije

30.11.2020   
            
            
               FI
            
            
               Euroopan unionin virallinen lehti
            
            
               C 414/24
            
         
      Ennakkoratkaisupyyntö, jonka Ustavno sodišče Republike Slovenije (Slovenia) on esittänyt 1.10.2020 – Varuh človekovih pravic Republike Slovenije
      (Asia C-486/20)
      (2020/C 414/35)
      Oikeudenkäyntikieli: sloveeni
      
         Ennakkoratkaisua pyytänyt tuomioistuin
      
      Ustavno sodišče Republike Slovenije
      
         Pääasian asianosaiset
      
      
         Kantaja: Varuh človekovih pravic Republike Slovenije
      
         Asian käsittelyyn osallistuvat: Državni zbor Republike Slovenije ja Vlada Republike Slovenije
      
         Ennakkoratkaisukysymykset
      
      
                  1)
               
               
                  Onko direktiivin (EU) 2016/681 (1) liitteessä I oleva 8 kohta yhteensoveltuva Euroopan unionin perusoikeuskirjan 7 ja 8 artiklan sekä 52 artiklan 1 kohdan kanssa, kun otetaan huomioon, ettei ole selvää, sisältyykö siihen vain tieto, että kyseinen henkilö on kanta-asiakas, vai myös muita kanta-asiakasohjelmaan sisältyviä tietoja lennoista ja varauksista, mikä voi merkitä, ettei noudateta vaatimusta, että oikeussääntöjen, joilla puututaan yksityisyyden suojaa koskevaan oikeuteen ja henkilötietojen suojaa koskevaan oikeuteen, on oltava selviä ja täsmällisiä?
               
            
                  2)
               
               
                  Onko direktiivin (EU) 2016/681 liitteessä I oleva 12 kohta yhteensoveltuva Euroopan unionin perusoikeuskirjan 7 ja 8 artiklan sekä 52 artiklan 1 kohdan kanssa, kun otetaan huomioon, ettei pyydettyjä tietoja ole mainittu yksityiskohtaisesti ja että samaan aikaan liitteessä I olevassa edellä mainitussa kohdassa ei säädetä tietojen luonnetta ja laajuutta koskevista rajoituksista, mikä voi merkitä, ettei noudateta vaatimusta, että oikeussääntöjen, joilla puututaan yksityisyyden suojaa koskevaan oikeuteen ja henkilötietojen suojaa koskevaan oikeuteen, on oltava selviä ja täsmällisiä?
               
            
         (1)  Matkustajarekisteritietojen (PNR) käytöstä terrorismirikosten ja vakavan rikollisuuden ennalta estämistä, paljastamista ja tutkintaa sekä tällaisiin rikoksiin liittyviä syytetoimia varten 27.4.2016 annettu Euroopan parlamentin ja neuvoston direktiivi (EU) 2016/681 (EUVL 2016, L 119, s. 132).